CELEX: 62010CN0282
Language: da
Date: 2010-06-07 00:00:00
Title: Sag C-282/10: Anmodning om præjudiciel afgørelse indgivet af Cour de cassation (Frankrig) den 7. juni 2010 — Maribel Dominguez mod Centre informatique du Centre Ouest Atlantique og Préfet de la région Centre

28.8.2010   
            
            
               DA
            
            
               Den Europæiske Unions Tidende
            
            
               C 234/24
            
         Anmodning om præjudiciel afgørelse indgivet af Cour de cassation (Frankrig) den 7. juni 2010 — Maribel Dominguez mod Centre informatique du Centre Ouest Atlantique og Préfet de la région Centre
   (Sag C-282/10)
   ()
   2010/C 234/39
   Processprog: fransk
   
      Den forelæggende ret
   
   Cour de cassation
   
      Parter i hovedsagen
   
   
      Sagsøger: Maribel Dominguez
   
      Sagsøgte: Centre informatique du Centre Ouest Atlantique og Préfet de la région Centre
   
      Præjudicielle spørgsmål
   
   
               1)
            
            
               Skal artikel 7, stk. 1, i direktiv 2003/88/EF (1) fortolkes således, at bestemmelsen er til hinder for en national lovgivning eller praksis, hvorefter retten til årlig betalt ferie er betinget af, at arbejdstageren har haft en faktisk arbejdstid på mindst ti dage (eller en måned) i referenceperioden?
            
         
               2)
            
            
               Såfremt det første spørgsmål besvares bekræftende, forpligter artikel 7 i direktiv 2003/88/EF, der indebærer en særlig forpligtelse for arbejdsgiveren, idet bestemmelsen giver en arbejdstager, der er fraværende på grund af sygdom, ret til betalt ferie i en periode på et år eller længere, da den nationale ret i en tvist mellem private til at tilsidesætte en modstridende national bestemmelse, hvorefter retten til årlig betalt ferie i dette tilfælde er betinget af, at arbejdstageren har haft en faktisk arbejdstid på mindst ti dage i den årlige referenceperiode?
            
         
               3)
            
            
               Eftersom artikel 7 i direktiv 2003/88/EF ikke sondrer mellem arbejdstagere afhængigt af om arbejdstageren er fraværende fra arbejdet i referenceperioden på grund af en arbejdsulykke, en erhvervssygdom, et ulykkestilfælde på vej til eller fra arbejde eller en ikke-erhvervsmæssig sygdom, har arbejdstagere da i henhold til denne bestemmelse ret til betalt ferie af samme varighed, uanset grunden til arbejdstagerens fravær af helbredsmæssige årsager, eller skal bestemmelsen fortolkes således, at den ikke er til hinder for, at varigheden af den betalte ferie kan afhænge af grunden til arbejdstagerens fravær, såfremt den nationale lovgivning under visse omstændigheder foreskriver, at varigheden af årlig betalt ferie er længere end det minimum på fire uger, som er fastsat ved direktivet?
            
         
      (1)  Europa-Parlamentets og Rådets direktiv 2003/88/EF af 4.11.2003 om visse aspekter i forbindelse med tilrettelæggelse af arbejdstiden (EFT L 299, s. 9).